Source: https://www.riigiteataja.ee/akt/408032017001
Timestamp: 2019-09-19 11:20:59+00:00
Document Index: 3082137

Matched Legal Cases: ['§ 3', '§ 4', '§ 8', '§ 22', '§ 66', '§ 3', '§ 4', '§ 6', '§ 69', '§ 6', '§ 66']

§ 3 Jäätmeveopiirkond
§ 4 Vedamise sagedus ja aeg
§ 8 Õigusaktide kehtetuks tunnistamine
RT IV, 08.03.2017, 1
Vastu võetud 21.02.2017 nr 68
Määrus kehtestatakse kohaliku omavalitsuse korralduse seaduse § 22 lõike 1 punkti 36 6ja jäätmeseaduse § 66 lg 4 alusel.
Käesolev määrus sätestab järgneva:
2) jäätmeveopiirkonna;
3) vedamise sageduse ja aja;
5) korraldatud jäätmeveoga liitumisest vabastamine;
6) jäätmeveo teenustasu suuruse määramise korra.
(1) Korraldatud jäätmeveoga on hõlmatud segaolmejäätmed, sh määrdunud pakendid. Korraldatud jäätmeveoga võidakse hõlmata ka teisi jäätmeliike, kui seda tingib oluline avalik huvi.
§ 3. Jäätmeveopiirkond
Haljala vallas on üks veopiirkond, milleks on kogu valla haldusterritoorium.
§ 4. Vedamise sagedus ja aeg
(1) Segaolmejäätmete mahuteid peab tühjendama sagedusega, mis väldib mahutite ületäitumist, haisu ja kahjurite teket ning ümbruskonna häiringut, kuid tiheasustusalal (Haljalal alevik, Essu ja Aaspere küla) mitte harvemini, kui üks kord nelja nädala jooksul ja hajaasustusalalt vähemalt üks kord 12 nädala jooksul.
(2) Tiheasustusaladel, kus biolagunevate jäätmete kompostimine kinnistes kompostimisnõudes (kompostrites) on tagatud, võib segaolmejäätmeid regulaarselt ära vedada üks kord 12 nädala jooksul.
(3) Hajaasustusaladel (Vanamõisa, Idavere, Lihulõpe, Auküla, Võle, Tatruse, Kisuvere, Kärmu, Liiguste, Kavastu, Sauste, Kõldu, Põdruse, Varangu, Pehka, Kandle, Aasu ja Aaviku külades) asuvate ühepereelamute juurest peab jäätmemahuti tühjendamine toimuma vähemalt üks kord 12 nädala jooksul ja minimaalne jäätmemahuti maht on 100 liitrit (max mass 10 kg).
(4) Tootmismaa ja ärimaa sihtotstarbega kinnistutel või juriidilistel isikutel nende asukohast olenemata peab jäätmemahuti tühjendamine toimuma vähemalt üks kord nelja nädala jooksul ja jäätmemahuti minimaalne arvestuslik maht on 80 l konteiner.
(5) Jäätmekotte on lubatud kasutada juhul, kui selle valdaja tagab kahjustamata (lindude-, loomade või kaaskodanike poolt või muul põhjusel rikkumata) jäätmekoti üleandmise jäätmevedajale.
(6) Jäätmevedajal on õigus jätta tühjendamata jäätmemahutid, milles on Haljala valla jäätmehoolduseeskirja § 6 lõikes 3 nimetatud jäätmeid, teavitades selles kohe kohalikku omavalitsust.
(7) Juhul kui käesoleva paragrahvi lõigetes 1 kuni 4 sätestatud jäätmemahutite tühjendamise sagedusele vaatamata on jäätmemahuti ületäitunud või levitab tugevat häirivat haisu või on suurenenud kahjurite tekke või ümbruskonna häiring, tuleb jäätmemahutit tühjendada käesoleva paragrahvi lõigetes 1 kuni 4 sätestatust sagedamini.
(8) Jäätmemahutite tühjendamine peab toimuma sellisel ajal, millal see kõige vähem häirib avalikku korda ja liiklust. Jäätmemahutite tühjendamine ja jäätmete vedu võib toimuda tööpäeviti ajavahemikul kell 07:00 - 22:00.
(1) Haljala valla haldusterritooriumil loetakse korraldatud jäätmeveoga liitunuks kõik jäätmevaldajad jäätmeseaduse § 69 lg 1 alusel, kusjuures jäätmevaldaja loetakse liitunuks korraldatud jäätmeveoga sõltumata sellest, kas ta on sõlminud jäätmeveo lepingu konkursi korras valitud jäätmevedajaga või mitte.
(2) Jäätmevedaja sõlmib veopiirkonnas kõigi jäätmevaldajatega jäätmekäitluslepingud. Jäätmevedajal on õigus volitada kinnisvarahalduse või -hoolduse ettevõtteid sõlmima jäätmevaldajatega jäätmekäitluslepinguid jäätmevedaja nimel. Nimetatud lepinguga täpsustatakse korraldatud jäätmeveoga seonduvat. Jäätmekäitluslepingu mittesõlmimisel juhinduvad jäätmevedaja ja jäätmevaldaja vastastikuste õiguste ja kohustuste kindlaksmääramisel korraldatud jäätmevedu reguleerivatest õigusaktidest. Nimetatud lepinguga täpsustatakse korraldatud jäätmeveoga seonduvat. Jäätmekäitluslepingu mittesõlmimisel juhinduvad jäätmevedaja ja jäätmevaldaja vastastikuste õiguste ja kohustuste kindlaksmääramisel korraldatud jäätmevedu reguleerivatest õigusaktidest.
(3) Jäätmevaldajad võivad jäätmete kogumiseks kasutada mitme naaberkinnistu peale ühismahutit, kui on sõlmitud sellekohane jäätmekäitlusleping. Ühismahuti suurus peab vastama tegelikkuses tekkivatele jäätmekogustele ja ühismahutina ei ole lubatud kasutada jäätmekotti.
(4) Ühismahuti kasutamiseks on jäätmevaldajad kohustatud sõlmima kirjaliku kokkuleppe, milles on fikseeritud kõik ühismahutit kasutavad jäätmevaldajad, hõlmatud kinnistud, ühismahuti eest vastutav isik, ühismahuti suurus, tühjendamissagedus ja mahuti asukoht. Kokkuleppes peavad ühismahutit kasutavad jäätmevaldajad volitama ühte jäätmevaldajat sõlmima nende nimel jäätmevedajaga jäätmekäitluslepingut.
(5) Mitme kinnistu omanik liitub kõikide tema omandis olevate veopiirkonnas asuvate kinnistutega ning tal on õigus neil kinnistutel tekkivad jäätmed üle anda tema poolt valitud ühel kinnistul. Vastav taotlus tuleb esitada Haljala Vallavalitsusele.
(1) Haljala Vallavalitsus võib jäätmevaldaja erandkorras vabastada teatud tähtajaks korraldatud jäätmeveoga liitumisest, kui kinnistul ei elata või kinnistut ei kasutata. Liitumisest vabastamise aluseks on jäätmevaldaja vastav taotlus.
(2) Jäätmevaldaja poolt esitatud kirjalik taotlus peab sisaldama järgmist teavet:
1) andmeid jäätmevaldaja isiku kohta (ees- ja perekonnanimi või ärinimi, elu- või tegevuskoht, kontaktandmed);
3) ajaperiood, mille kestel jäätmevaldaja soovib vabastust korraldatud jäätmeveoga liitumisest.
(3) Jäätmevaldaja mitteliitunuks lugemise otsustab vallavalitsus oma korraldusega, milles sätestatakse:
2) mitteliitunuks lugemise ajaline kestvus;
3) käesoleva korra § 6 lõikes 4 toodud kinnituse esitamise tähtaeg.
(4) Korraldatud jäätmeveoga liitumisest vabastatud jäätmevaldaja esitab järgmise aasta 20. jaanuariks Haljala Vallavalitsusele kirjaliku kinnituse, et kinnistul ei ole aasta kestel elatud või kinnistut ei ole kasutatud. Kui vabastatud jäätmevaldaja 20. jaanuariks kinnitust ei esita, loetakse ta korraldatud jäätmeveoga liitunuks 21. jaanuarist arvates.
(5) Korraldatud jäätmeveoga mitteliitunuks loetud jäätmevaldaja on kohustatud teavitama Haljala Vallavalitsust tema mitteliitunuks lugemise aluseks olnud asjaolude muutumisest või äralangemisest hiljemalt 30 päeva jooksul alates jäätmevaldajale nende asjaolude teatavaks saamisest.
(1) Korraldatud jäätmeveoga hõlmatud jäätmete jäätmeveo teenustasu suurus on määratud kindlaks jäätmevedaja poolt hankes esitatud ja edukaks tunnistatud pakkumuses. Jäätmeveo teenustasu peab katma jäätmeseaduse § 66 lõikes 5 sätestatu.
(2) Vedaja võib taotleda teenustasu muutmist hankelepingus ja/või riigihangete seaduses sätestatud tingimustel.
(3) Vedaja esitab teenustasu muutmise taotluse Haljala Vallavalitsusele.
(4) Taotlus peab sisaldama hindade muutmise vajaduse põhjendust ning taotlusele tuleb lisada taotletavate teenustasude kalkulatsioon, näidates ära muudatused võrreldes pakkumuse ajal tehtud teenustasude kalkulatsiooniga.
(5) Haljala Vallavalitsusel on õigus nõuda täiendavate selgituste ja dokumentide esitamist, mis on vajalikud taotluse hindamiseks.
(6) Juhul kui vedaja selgitused ei ole piisavad või ta ei esita täiendavaid dokumente nõutud tähtajaks, lõpetatakse taotluse menetlus.
(7) Muudetud teenustasud rakenduvad mitte varem kui kolmkümmend päeva pärast seda, kui Haljala Vallavalitsus need avalikustab.
(8) Teenustasusid ei saa muuta esimesel veoaastal ja edaspidi mitte sagedamini kui üks kord veoaasta jooksul.
Kehtetuks tunnistatakse Haljala Vallavolikogu 21. detsembri 2010 määrus nr 28 „Korraldatud jäätmeveo rakendamise kord“.